3ο & 4ο Δ. Σ. Νέου Ψυχικού

Νέο Ψυχικό, 21.09.2018

**ΑΝΑΚΟΙΝΩΣΗ**

Αγαπητοί Γονείς & Κηδεμόνες,

Σας ενημερώνουμε ότι το ΥΠΠΕΘ, σύμφωνα με την υπ’ αρ. 49/30-11-2017 Πράξη του Δ. Σ. του Ι.Ε.Π., εφαρμόζει τη δράση: «Η τσάντα στο σχολείο», στο πλαίσιο αναβάθμισης της σχολικής ζωής και σύνδεσής της με την κοινωνική πραγματικότητα.

Σημειώνεται ότι η πρωτοβουλία αυτή δεν ισοδυναμεί με εγκατάλειψη της μελέτης ή άλλων δημιουργικών εργασιών, τις οποίες οι μαθητές και οι μαθήτριες δύνανται να υλοποιούν κατ’ οίκον σε ατομική ή και ομαδική βάση, συνδυάζοντας ενίοτε τη διασκέδαση και το συνεργατικό πνεύμα με τη μάθηση.

Με τη συγκεκριμένη δράση καθιερώνεται η παραμονή της σχολικής τσάντας των μαθητών/τριών του Δημοτικού Σχολείου κατά τη διάρκεια του Σαββατοκύριακου στη σχολική μονάδα.

H τσάντα των μαθητών/τριών μας θα παραμένει στο σχολείο την Πέμπτη ή την Παρασκευή, πριν από το Σαββατοκύριακο, έως την Δευτέρα, κατά τις ακόλουθες ημερομηνίες:

* Παρασκευή, 28.09.2018,
* Παρασκευή, 12.10.2018,
* Πέμπτη, 25.10.2018,
* Πέμπτη, 15.11.2018,
* Παρασκευή, 30.11.2018,
* Παρασκευή, 14.12.2018,
* Παρασκευή, 25.01.2019,
* Παρασκευή, 08.02.2019,
* Παρασκευή, 22.02.2019
* Παρασκευή, 08.03.2019,
* Πέμπτη, 21.03.2019,
* Παρασκευή, 12.04.2019,
* Παρασκευή, 10.05.2019,
* Παρασκευή, 31.05.2019 και
* Παρασκευή, 07.06.2019

Η δράση απευθύνεται στους μαθητές όλων των Δημόσιων Δημοτικών Σχολείων της χώρας και υλοποιείται από την έναρξη του διδακτικού έτους 2018-2019 έως τη λήξη του.

Οι Σύλλογοι Διδασκόντων & οι Διευθύντριες των Σχολείων